Muhamad Radhi Mat Din

Yang Berhormat Tuan Muhamad Radhi Mat Din (lahir 17 Julai 1965) merupakan bekas jurulatih bola sepak dan pemain bola sepak untuk skuad Negeri Kedah dan kebangsaan. Kini, beliau telah dilantik sebagai Ahli Majlis Mesyuarat Kerajaan Negeri Kedah (EXCO) di bawah pentadbiran Perikatan Nasional (PN) yang diterajui Menteri Besar, YAB Dato' Seri Muhammad Sanusi Md Nor. Beliau adalah ahli Dewan Undangan Negeri Kedah (ADUN) bagi Alor Mengkudu sejak Ogos 2023.

Kerjaya bola sepak
Beliau menghabiskan seluruh kariernya dengan bermain di bahagian tengah untuk Kedah FA, di mana beliau juga merupakan kapten paling lama berkhidmat dalam sejarah kelab bermula dari 1991 hingga 2000. Radhi membuat penampilan sulung pada tahun 1986 dan mengukuhkan tempatnya dalam skuad utama pada musim 1987, menggantikan Lee Kin Hong sebagai ketua pasukan Kedah pada tahun 1991.

Radhi merupakan tonggak penting pada era keemasan kelab yang berpangkalan di Darul Aman semasa 1980-an dan 1990-an.  Sepanjang era keemasan tersebut, Kedah telah mara ke perlawanan akhir Piala Malaysia sebanyak tujuh kali dari 1987 hingga 1993. Beliau telah membantu skuad Kedah untuk menjuarai Piala Malaysia pada 1990 dan 1993; gelaran Divisyen 1 pada tahun 1993; dan Piala FA pada tahun 1996. Selepas Kedah memenangi kejuaraan Liga dan Piala FA pada 1993, Radhi telah diberi penghormatan dengan Pemain Terbaik Malaysia.

Radhi amat disegani sebagai pemain yang mempunyai skil tersendiri dan  kemahiran teknikal seperti kepelbagaian teknik jaringan gol, terjahan, sepakan sudut dan sepakan percuma serta hantaran yang amat berkualiti. Beliau telah berjaya mewakili Malaysia  dari 1989 hingga 1993. Radhi juga dikenali dengan panggilan "Kapten Marvel" di kalangan peminat Kedah semasa karier bermainnya dengan watak yang sama seperti bekas pemain bola sepak Inggeris, Bryan Robson.

Antara pencapaian terbaik beliau ketika mewakili  pasukan bola sepak kebangsaan Malaysia , adalah di Sukan Sea 1989 dan memenangi pingat emas.

Selepas karier bermainnya tamat, beliau bekerja di Kedah, berkhidmat sebagai jurulatih kedua mereka di belakang Mohd Azraai Khor Abdullah bersama bekas rakan sepasukannya dan penjaga gol legenda Kedah, Ahmad Sabri Ismail yang mana tiga daripada mereka menjana Kedah untuk merangkul gelaran treble berganda pada M.Liga musim 2006/07 dan 2007/08.

 Kerjaya politik 
Pada 14 April 2018, Radhi diumumkan sebagai calon Parti Islam Se-Malaysia (PAS) bagi kawasan persekutuan Pokok Sena, Kedah dalam pilihan raya umum Malaysia 2018. Pada pilihan raya itu, Radhi memperoleh 23,401 undi dan dikalahkan oleh penyandang Mahfuz Omar daripada Parti Amanah Negara (AMANAH), Pakatan Harapan (PH) dengan majoriti 5558 undi. Beliau kemudiannya dipilih sebagai ahli Dewan Undangan Negeri Kedah bagi Alor Mengkudu selepas menewaskan Mahfuz Omar pada 2023.

 Keputusan pilihan raya 
+ Parlimen Malaysia Keputusan hanya tersedia daripada pilihan raya 2004. Peratusan angka berdasarkan jumlah keluar mengundi. Peratusan angka berdasarkan jumlah keluar mengundi.TahunKawasan pilihan rayaCalonUndiPeratusLawanUndiPeratusUndi sahMajoritiHasil2018P008 Pokok Sena (PAS)23,40133.08%  Mahfuz Omar (AMANAH) 	28,95940.93%71,9105,55882.76%Said Ali Said Rastan (UMNO)18,39025.99%

+ Dewan Undangan Negeri KedahTahunKawasan pilihan rayaCalonUndiPeratusLawanUndiPeratusUndi sahMajoritiHasil2023N14 Alor Mengkudu (PAS)18,93668.19%Mahfuz Omar (AMANAH) 8,83231.81% 27,88510,10472.70%

Rujukan

Kategori:Orang hidup
Kategori:Kelahiran 1965
Kategori:Muslim Malaysia
Kategori:Pemain Kedah FA
Kategori:Pemain bola sepak Malaysia
Kategori:Anggota Parti Islam Se-Malaysia
Kategori:Ahli politik Malaysia berketurunan Melayu
Kategori:Ahli Dewan Undangan Negeri Kedah ke-15
Kategori:Ahli politik Malaysia abad ke-21